
	Александра Терзић
Александра Терзић је научни саветник у Географском институту „Јован Цвијић“ САНУ, у оквиру Одељења друштвене географије, где се бави истраживањима у области културне географије и туризмологије.
Њена експертиза обухвата туризмологију, културно наслеђе, студије културе, просторно планирање, одрживи развој. Истраживачки рад усмерен је на интердисциплинарни приступ у проучавању културног наслеђа, туризма и просторног развоја урбаних и руралних подручја, са посебним нагласком на развој културног туризма и путева културе.
У свом раду примењује квалитативне и квантитативне методе, комбинацију статистичких и просторних анализа, у циљу дубљег разумевања савремених процеса развоја туризма.
Најзначајнији научни допринос остварује у области интегралног управљања културним наслеђем и развоју одрживих модела туризма (са фокусом на развој културних рута), уз анализу социо-културних утицаја на развој туристичких дестинација. Посебно се издвајају њена истраживања о туристичком тржишту под утицајем глобалних криза (пандемије), студије о културним рутама, спорном наслеђу и идентитету, затим напуштеним просторима, валоризацији нематеријалног наслеђа Србије, као и креирање психолошких профила и сегментације туристичког тржишта. 

Поља истраживања:
1. Туристичка географија и управљање дестинацијама
2. Културно наслеђе и идентитет
3. Просторно планирање

